**EMLÉKEZTETŐ**

**Az Egyetemi Doktorandusz Képviselet 2014. december 10-én tartott üléséről**

**Jelen voltak:** Csordás Hédi Virág, Hajas Lívia, Kovács András, Lendvai László, Soltész Dániel, Tamási Alexandra

**Kimentését kérte:** Debreceni Csaba, Török Anita

**Beszámolók, előterjesztések:**

* 1. **Hajas Lívia** megkérte a jelenlévőket, hogy a december 3-ai ülésen megbeszéltek szerint javított alapszabály módosítási tervezetet véleményezzék. **Lendvai László** javasolta, hogy az Alapszabályba kerüljön bele, hogy a Szenátuson, a Rektori Tanácson és az EHBDT ülésen a DÖK delegáltja az elnök, aki akadályoztatása esetén helyettesíthető. **Kovács András** javasolta, hogy a 12.§ (8) bekezdés kerüljön át a 2. számú Mellékletbe, az EDK Ügyrendbe, továbbá levélszavazást csak olyan ügyekben lehessen tartani, ami nem igényel titkos szavazást.
  2. **Hajas Lívia** megkérte a Képviselet jelenlévő tagjait, hogy véleményezzék az EDK Ügyrendet. Kovács András javasolta a 2.§ (2) bekezdés kiegészítését.
  3. **Hajas Lívia** megkérte a jelenlévőket, hogy véleményezzék a Szavazási Ügyrendet. **Kovács András** javasolta, hogy a 12.§ (5) bekezdésben az EDK Iroda helyett a Diákközpont szerepeljen, a (7) bekezdésben az illetékes levéltár Rektori Kabinetre legyen módosítva.
  4. A Képviselet az előbb említett változtatási javaslatokkal együtt az Alapszabály módosításait és Mellékleteit 6/0/0 arányban, egyhangúlag elfogadta.

**Hajas Lívia Csordás Hédi Virág**

Elnök Ellenjegyző

Emlékeztetővezető

Budapest, 2014. december 11.

### Az ülésen bemutatásra került dokumentumok listája

|  |  |  |
| --- | --- | --- |
| **Szám** | **Megnevezés** | **Készítette/Előterjesztette** |
| 1. | DÖK Alapszabály módosítás 12.10. | **Hajas Lívia** |
| 2. | DÖK Alapszabály 2. számú melléklet (EDK Ügyrend) | **Hajas Lívia** |
| 3. | DÖK Alapszabály 1. számú melléklet (Szavazási Ügyrend) | **Hajas Lívia** |